In nomine Domini, Amen. Anno Incarnationis ejusdem millesimo CCCo vicesimo secundo, mense martio. Ego Girardus dictus Hochons de Villari, presbiter, notum facio universis quod ego, sponte et provide, vendo, concedo, et in perpetuum hereditatem quitto religiosis viris priori et conventui Cystercii, unam petiam terre continentem circa unum jornale et dimidium, sitta in finagio de Villari, Es Combes, juxta terram Perroni Perroni dicti Le Blainchot hinc, et juxta terram Clementis dicti Bien Apoint. Inde quittationem pro decima, hanc venditionem facio pretio quatuor decim librarum turonensium, michi a dictis religiosis legitime solutorum, et de quibus me teneo plenarie pro contempto, quare de dicta venditione me et meos devestio, ipsos religiosos corporaliter investio. De eadem promittens, per juramentum meum propter hoc super Sancta Dei Evangelia corporaliter prestitum, et sub obligatione omnium bonorum meorum mobilium et immobilium dictam venditionem dictis emptoribus contra omnes perpetuo garantire, et contra per me vel per alium decetero non venire nec venienti in aliquo consentire et facere et prestare quicquid in causa evictionis debet fieri et prestari. Renuntians in hoc facto omnibus exceptionibus juris et facti jurique dicenti generalem renuntiationem non valere. Volens me ad premissorum omnium observantiam compelli quasi ex re adjudicata per curiam domini ducis Burgundie, cujus juriditioni quo ad hoc suppono me et omnia bona mea. In quorum testimonium, litteris istis sigillum dicte curie rogavi apponi. Actum in presentia Guidonis de Marreyo, dicte curie notarii apud Sanctum Johannem juxta juxta Laudonam, Hugonini Le Loichart de Villari, clerici, Guillelmi Laurentii, et Demoingeti Le Quarreceon de Sancto Johanne, testium ad hoc vocatorum, anno et mense predictis.